Temeljem članka 107. Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), Pravilnika o pomoćnicima u nastavi i stručnim komunikacijskim posrednicima („NN“, br. 85/24.) i Zakona o osobnoj asistenciji (NN 71/23., 154/25. i 157/25.) Osnovna škola Ljubešćica, Zagrebačka 22, 42222 Ljubešćica raspisuje

N  A  T  J  E  Č  A  J 
za popunu radnog mjesta

Pomoćnik u nastavi učenicima s teškoćama u razvoju (m/ž) za školsku godinu 2026./2027. 

Broj traženih radnika: 5 izvršitelja/izvršiteljica na određeno nepuno radno vrijeme 
· 1 izvršitelj/ica na određeno nepuno radno vrijeme 28 sati tjedno 
· 4 izvršitelja/izvršiteljica na određeno nepuno radno vrijeme 23 sata tjedno 

„Osiguravanje pomoćnika u nastavi i stručnih komunikacijskih posrednika  učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“ referentnog broja SF.2.4.06.06.0039 Ministarstva znanosti, obrazovanja i mladih Republike Hrvatske  u sklopu Programa Učinkoviti ljudski potencijali 2021.-2027. Europskog socijalnog fonda plus

VRSTA UGOVORA O RADU: Ugovor o radu na određeno vrijeme do završetka školske godine 2026./2027.(31.8.2027.)
MJESTO RADA: OŠ Ljubešćica, Zagrebačka 22, Ljubešćica 

UVJETI: 
· punoljetna zdravstveno sposobna osoba koja ima završeno najmanje četverogodišnje srednjoškolsko obrazovanje ili iznimno trogodišnje srednjoškolsko obrazovanje (iznimno, na natječaj se može prijaviti i osoba koja ne ispunjava uvjet završene najmanje razine obrazovanja 4.2. HKO-a, ali ispunjava uvjet da ima završenu najmanje razinu obrazovanja 4.1. HKO-a i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno – obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju)
· završen program obrazovanja odraslih (osposobljavanja) za pomoćnika u nastavi (iznimno, interes mogu iskazati i kandidati koji u trenutku podnošenja prijave nemaju završen program obrazovanja odraslih (osposobljavanja) za pomoćnika u nastavi – njihove prijave  obrađivat će se u skladu s uvjetima Poziva „Osiguravanje pomoćnika u nastavi i stručnih komunikacijskih posrednika  učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“ te drugim odredbama i uputama nadležnog Ministarstva.
· [bookmark: _GoBack]nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi ( „NN“ br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23, 156/23) i članka 23. Zakona o osobnoj asistenciji ( „NN“ br. 71/23, 154/25 i 157/25).


U prijavi na natječaj kandidati moraju navesti osobne podatke (ime i prezime, adresa stanovanja, broj telefona odnosno mobitela i e-mail adresa) i naziv radnog mjesta na koje se prijavljuju te prijavu moraju vlastoručno potpisati i uz prijavu priložiti sljedeće isprave: 


- životopis,
- dokaz o odgovarajućem stupnju obrazovanja (presliku diplome ili potvrdu o stečenoj stručnoj 
  spremi),
- dokaz o državljanstvu,
- uvjerenje da nije pod istragom i da se protiv kandidata ne vodi kazneni postupak glede
  zapreka za zasnivanje radnog odnosa iz članka 106. Zakona o odgoju i obrazovanju u 
  osnovnoj i srednjoj školi (ne starije od 30 dana od dana objave natječaja),
-elektronički zapis ili potvrdu o podacima evidentiranim u matičnoj evidenciji Hrvatskog  
  zavoda za mirovinsko osiguranje (ne starije od 8 dana od dana objave natječaja),
- potvrda/uvjerenje o završenom programu obrazovanja odraslih (osposobljavanja) ili završenoj 
  edukaciji za pomoćnika u nastavi.

Isprave se prilažu u neovjerenoj preslici, a izabrani kandidat je prije sklapanja ugovora o radu dužan dostaviti izvornike ili preslike ovjerene od javnog bilježnika.

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja. 
Nepravodobne i nepotpune prijave neće se razmatrati.
Na natječaj se ravnopravno mogu javiti osobe oba spola prema članku 13. Zakona o ravnopravnosti spolova.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („NN“, br. 121/17., 98/19. i 84/21.), članku 48. stavku 1.-3. Zakona o civilnim stradalnicima iz Domovinskog rata („NN“, br. 84/21. i 13/26.), članku 48. f Zakona o zaštiti vojnih i civilnih invalida rata („NN“, br. 33/92., 77/92., 27/93., 58/93., 2/94., 76/94., 108/95., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom („NN“, br. 157/13., 152/14., 39/18. i 32/20.) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (čl. 103. st. 1. Zakona) dostupne na poveznici Ministarstva hrvatskih branitelja:  
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf  

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. st. 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf  

Prijave s potrebnom dokumentacijom dostaviti neposredno ili poštom na adresu: 
Osnovna škola Ljubešćica, Zagrebačka 22, 42222 Ljubešćica, s naznakom  „za natječaj – pomoćnik u nastavi“.  
Prijave pristigle putem elektroničke pošte neće se razmatrati.
Rok za dostavu je osam (8) dana od objave natječaja.

Kandidati prijavljeni na natječaj koji ispunjavaju formalne uvjete biti će o datumu, vremenu i mjestu održavanja razgovora (intervjua) obaviješteni putem mrežne stranice Škole i adrese elektroničke pošte dostavljene u prijavama najkasnije 3 dana prije održavanja razgovora (intervjua) 

O rezultatima natječaja za zapošljavanje kandidati će biti obaviješteni u roku od osam (8) dana od sklapanja ugovora o radu s izabranim kandidatom putem mrežne stranice škole: www.os-ljubescica.skole.hr u izborniku Natječaji, podizborniku Natječaji za popunu radnog mjesta.

Ostale informacije: 
Projekt kojim se planira osigurati podrška pomoćnika u nastavi učenicima s teškoćama u razvoju prijavit će se na otvoreni poziv za dostavu projektnih prijedloga „Osiguravanje pomoćnika u nastavi i stručnih komunikacijskih posrednika  učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“ referentnog broja SF.2.4.06.06.0039 Ministarstva znanosti, obrazovanja i mladih Republike Hrvatske  u sklopu Programa Učinkoviti ljudski potencijali 2021.-2027. Europskog socijalnog fonda plus i sufinancirati sredstvima Varaždinske županije. 

Obavijest o zaštiti osobnih podataka:
Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.
Pristupnici natječaja izričito su suglasni da osnivač javnih ustanova kao voditelj zbirke osobnih podataka može prikupljati, koristiti i dalje obrađivati podatke u svrhu provedbe projekta osiguravanja pomoćnika u nastavi i stručno komunikacijskih posrednika.
Osnovna škola Ljubešćica, tijekom predmetnog natječaja, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja, te za neprimljene kandidate zadržava u daljnjem roku od 5 godina potrebnom za obranu eventualnih pravnih zahtjeva te ih nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu Škole ili osobnim dolaskom u Školu u radno vrijeme radnim danom, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka Škole pisanim putem na adresu Škole.

Natječaj je dana 31. srpnja 2026. objavljen na mrežnim stranicama i oglasnoj ploči Hrvatskog zavoda za zapošljavanje te na mrežnim stranicama i oglasnoj ploči Osnovne škole Ljubešćica.




KLASA: 112-02/26-01/2
URBROJ: 2186-125-01-26-1
Ljubešćica, 31. srpanj 2026.
                                                                                                                 Ravnatelj 
                                                                                                                 Ivica Rojc

